钦定古今图书集成/历象汇编/岁功典/第042卷 > 《管子》 > 《五行篇》
## 钦定古今图书集成/历象汇编/岁功典/第042卷 > 《管子》 > 《五行篇》

睹。丙子，火行御。天子出令，命行人内御，令掘沟浍津
旧涂，发藏任君赐赏，君子修游驰，以发地气，出皮币，
命行人修《春秋》之礼于天下，诸侯通天下，御者兼和，
然则天无疾风，草木发奋，郁气息，民不疾而荣华蕃，
七十二日而毕睹。戊子，土行御，天子出令，命左右司
徒内御，不诛不贞，农事为敬，大扬惠言，宽刑死，缓罪
人，出《国司徒令命》：“顺民之功力，以养五谷，君子之静
居而农夫修其功力，极然则天为粤宛，草木养长，五
谷蕃实秀大，六畜牺牲具，民足财，国富，上下亲，诸侯
和。”七十二日而毕。

按：行人，行使之官也。“旧涂” ，谓先时济水处，当设其津梁也。任，委也，藏中委积也。当发用之，即以充君之赏赐也。“游驰” ，谓游戏驰马也。贞，正也。太阳用事，时方长育，故无所诛戮，无责正以助养气也。夏时农事尤盛，顺而敬之也。粤，厚也。宛，顺也。天为厚顺，不逆时气也。

睹丙子火，行御天子敬行急政，旱札苗死，民厉七十
二日而毕。睹戊子土，行御天子修宫室，筑台榭，君危，
外筑城郭，臣死七十二日而毕。